el el el el el el el el el el el en fr el el el el el el el el el el el el el el el el el el en el en es en el en el el el en el en el en el en el en el en el en el en el en el en es el ja el el el el el el el el el el el el el el el el el en el sv el fr el de el de el fr el ja
Από αύριο Δευτέρα 1 Αυγούστου θα είναι διαθέσιμη η πλατφόρμα για την αίτηση για το Fuel Pass 2. Η νέα επιδότηση καυσίμων αφορά τους μήνες Ιούλιο, Αύγουστο και Σεπτέμβριο, ενώ οι δικαιούχοι μπορούν και αυτήν τη φορά να πάρουν τα χρήματα είτε στην άυλη ψηφιακή κάρτα είτε στον τραπεζικό τους λογαριασμό.
Αξίζει να σημειωθεί ότι στην πρώτη περίπτωση το επίδομα είναι κατά 15 ευρώ υψηλότερο. Επίσης, χρειάζεται προσοχή σχετικά με το ότι οι δικαιούχοι πρέπει να έχουν ήδη υποβάλει τη φορολογική τους δήλωση, πριν προχωρήσουν στην υποβολή της αίτησης, αφού λαμβάνονται υπόψη τα εισοδήματα του 2021.
Οι αιτήσεις υποβάλλονται ανάλογα με το τελευταίο ψηφίο του ΑΦΜ ως εξής:
– 1.8.2022 για ΑΦΜ που λήγουν σε 0 και 1
– 5.8.2022 για ΑΦΜ που λήγουν σε 8 και 9
– Από τις 6.8.2022 και εξής είναι δυνατή η υποβολή αιτήσεων ανεξαρτήτως του λήγοντος αριθμού του Α.Φ.Μ. των φυσικών προσώπων.
Κάθε φυσικό πρόσωπο συμπεριλαμβανομένων και ελευθέρων επαγγελματιών, που είναι φορολογικοί κάτοικοι Ελλάδας με δηλωθέν οικογενειακό εισόδημα φορολογικού έτους 2021 έως τριάντα χιλιάδες (30.000) ευρώ, προσαυξανόμενο κατά τρεις χιλιάδες (3.000) ευρώ για τον/την σύζυγο ή μέλος συμφώνου συμβίωσης και επιπλέον κατά τρεις χιλιάδες (3.000) ευρώ για κάθε εξαρτώμενο τέκνο του νοικοκυριού και έως του ποσού των σαράντα πέντε χιλιάδων (45.000) ευρώ, δύναται να αιτείται τη χορήγηση σε αυτό οικονομικής ενίσχυσης προς τον σκοπό συμβολής στην κάλυψη του κόστους κατανάλωσης καυσίμων κίνησης των μηνών Ιουλίου, Αυγούστου και Σεπτεμβρίου 2022.
Η ενίσχυση για το διάστημα Ιουλίου – Σεπτεμβρίου 2022 ανέρχεται σε:
α) Εκατό (100) ευρώ με τη χρήση ψηφιακής χρεωστικής κάρτας για δικαιούχους ιδιοκτήτες οχημάτων πλην μοτοσυκλετών – μοτοποδηλάτων, με κύρια κατοικία στις Περιφέρειες Βορείου Αιγαίου, Νοτίου Αιγαίου, Ιονίων Νήσων, Κρήτης, στην Περιφερειακή Ενότητα Νήσων της Περιφέρειας Αττικής, στην Περιφερειακή Ενότητα Σποράδων της Περιφέρειας Θεσσαλίας, στην Περιφερειακή Ενότητα Θάσου της Περιφέρειας Ανατολικής Μακεδονίας και Θράκης, στη νήσο Σαμοθράκη της Περιφερειακής Ενότητας Έβρου της Περιφέρειας Ανατολικής Μακεδονίας και Θράκης και στη νήσο Αμμουλιανή της Περιφερειακής Ενότητας Χαλκιδικής της Περιφέρειας Κεντρικής Μακεδονίας. Το ανωτέρω ποσό διαμορφώνεται σε ογδόντα πέντε (85) ευρώ, εφόσον ο δικαιούχος επιλέξει κατάθεση σε τραπεζικό λογαριασμό.
β) Ογδόντα (80) ευρώ με τη χρήση ψηφιακής χρεωστικής κάρτας για δικαιούχους ιδιοκτήτες οχημάτων πλην μοτοσυκλετών – μοτοποδηλάτων, με κύρια κατοικία στην υπόλοιπη Ελλάδα. Το ανωτέρω ποσό διαμορφώνεται σε εξήντα πέντε (65) ευρώ, εφόσον ο δικαιούχος επιλέξει κατάθεση σε τραπεζικό λογαριασμό.
γ) Εβδομήντα (70) ευρώ με τη χρήση ψηφιακής χρεωστικής κάρτας για δικαιούχους ιδιοκτήτες μοτοσυκλετών – μοτοποδηλάτων, με κατοικία στις Περιφέρειες Βορείου Αιγαίου, Νοτίου Αιγαίου, Ιονίων Νήσων, Κρήτης, στην Περιφερειακή Ενότητα Νήσων της Περιφέρειας Αττικής, στην Περιφερειακή Ενότητα Σποράδων της Περιφέρειας Θεσσαλίας, στην Περιφερειακή Ενότητα Θάσου της Περιφέρειας Ανατολικής Μακεδονίας και Θράκης, στη νήσο Σαμοθράκη της Περιφερειακής Ενότητας Έβρου της Περιφέρειας Ανατολικής Μακεδονίας και Θράκης και στη νήσο Αμμουλιανή της Περιφερειακής Ενότητας Χαλκιδικής της Περιφέρειας Κεντρικής Μακεδονίας. Το ανωτέρω ποσό διαμορφώνεται σε πενήντα πέντε (55) ευρώ, εφόσον ο δικαιούχος επιλέξει κατάθεση σε τραπεζικό λογαριασμό.
δ) Εξήντα (60) ευρώ με τη χρήση ψηφιακής χρεωστικής κάρτας για δικαιούχους ιδιοκτήτες μοτοσυκλετών – μοτοποδηλάτων, με κύρια κατοικία στην υπόλοιπη Ελλάδα. Το ανωτέρω ποσό διαμορφώνεται στα σαράντα πέντε (45) ευρώ, εφόσον ο δικαιούχος επιλέξει κατάθεση σε τραπεζικό λογαριασμό.
FUEL PASS 2LEROSREPORT.GRΛΕΡΟΣΝΕΑ ΛΕΡΟΥ
Σέρρες: Πώς έχασε τη ζωή του ο φοιτητής στο ασανσέρ – Το ψυγείο τον «βρήκε» στην καρωτίδα
Δικάζεται Αλβανός που λειτουργούσε “σούπερ μάρκετ” ναρκωτικών στην Κρεμαστή
Βίντεο: Κορίτσι περνάει με πατίνι τον δρόμο στην...
Πολεμική Αεροπορία: Μεταφορά 13 ασθενών από νησιά σε...
Καρίταινα: Σύμβολό της, το κάστρο της
Πάτρα: Μαθητές δημοτικού κατέληξαν στο νοσοκομείο μετά από...
Δέκα νησιά του ανατολικού Αιγαίου θα επισκεφθεί ο...
Δωρεά 20 εξοπλισμένων ασθενοφόρων στο ΕΚΑΒ από την...
Καιρός σήμερα: Βροχές και άνοδος θερμοκρασίας – Η...
Θεοδωρικάκος: Σοκάρουν τα στοιχεία για την ενδοοικογενειακή βία...
Ιωάννης Παππάς: Η Ελλάδα, δεν απειλεί! Και το...
«Θερμό» επεισόδιο: «Αστακός» το Αιγαίο! Όλοι έτοιμοι για...
ΟΡΟΙ ΚΑΙ ΠΡΟYΠΟΘΕΣΕΙΣ ΧΡΗΣΗΣ
@2020 - LerosReport.gr - lerosreport@gmail.com τηλ: 6936851155
Αγίου Πνέυματος: Τι γιορτάζουμε και γιατί πέφτει πάντα Δευτέρα;
«Plastic Free» 6 ακόμα προορισμοί από τη Lidl Ελλάς και το Κοινωφελές Ίδρυμα Αθανάσιος Κ. Λασκαρίδης
Επίσκεψη και συναντήσεις εργασίας στελεχών της ΝΔ στην Λέρο
Δέκα νησιά του ανατολικού Αιγαίου θα επισκεφθεί ο Ν. Χαρδαλιάς – «Αδιαπραγμάτευτα τα θέματα εθνικής κυριαρχίας»